JohanHeinsen/ENO huggingface dataset:
Lolland-Falsters Stifts-Tidende, 1838-07-01
Den 27de f. M. Kl. 1 3/4 ankom paa Kjøbenhavns Rhed det Keiserlige russiske Dampskib Hercules" og det Kongelige svenske Dampskib Gylse. Ombord paa sidstnævnte Dampskib befandt sig Hs. Keiserlige Høihed Storfyrst Tronfølgeren af Rusland. Under Kanonernes Torden, ikke alene fra Holmen, men ogsaa fra Citadellet, steeg Hs. Keiserlige Høihed Kl. 2 iland, og blev paa selve Toldboden modtaget af Stadens Gouverneur, Hs. Durchlauchtighed Prinds Wilhelm af Hessen. Hs. Keiserlige Høihed begav sig umiddelbart derpaa til D. D. K. K. M. M. paa Amalienborg. (Berl. Av.)
Lolland-Falsters Stifts-Tidende, 1838-07-01
Borgemesteren i Horsens Justitsraad Ræder, er i det jydske Blad Diversat bleven af en 7-aarig Skjærsliber fra Aarhuus opfordret til offentlig at bevise, at han, som Lovens Tiener, handlede i Lovens Aand, da han nægtede ham sin Haandterings Udøvelse i Horsens, anholdt hans Slibemaskine og paa Politikammeret pryglede ham med egen Haand i den Grad, at Stokken sprang itu derved. Enhver billigtænkende siger Rand. Av. - vil vel imidlertid vide at tilbageholde sin Dom om denne Sag, indtil man ogsaa har seet Hr. Justitsraad Ræders Fremstilling deraf, der sikkert ikke vil udeblive.
Lolland-Falsters Stifts-Tidende, 1838-07-01
Den i N 72 ommeldte Sang, som af Mangel paa Plads ikke kunde optages i sidste Avis, lyder saaledes: Fra Kongestaden hid vi droge, Broder at hilse Broder kjær; Dog lidet kun det Ord vi vog Hvormed vi Eder hilse her; Men dybt fra Hjertet skal det strømme, Hvad i vort Blik J læse kan; Hil være Danmarks frie Bondestand, Hvor Plov og Harve Agren furer, Hvor Høet krydrer friske Vang, Ei længer lumske Foged lurer, Svøben er brændt, den Trædske svang. Den Træl, hvem Herremanden kued Og stolte Junker haaned kaad, Han sidder nu som Mand i Folkets Raad, Dog længst alt rammed Samtids Dadel Dem, Efterverdenen væmmes ved. Kun Mænd af Hjertets sande Adel Mindes vi her med Skiønsomhed; For Reventlows og Bernstorffs Minde Et Vivat høit mod Skyen naaer, For Fredrik, som end kraftfuld blandt os staaer, Men til den Tak, vi her har tolket, Haabet, som livlig Blomst, sig snoer; Den Aand, der skal besjæle Folket, Jkkun i frie Hjerter boer. Ja, herligt Haabet sig udfolder Hvor Bonde, Borger sammen staae, Der Almeenaanden snart vil Rodder slaae, Paa Frihedsstøtten udenfor Kjøbenhavns Vesterport var den 20de om Morgenen, paa den vestlige Kant af Sokkelen, henlagt en frisk Bouqvet, som en fordringsløs Hilsen fra Danmarks Hjerte til ham, der er den liberaleste Mand i Danmark. Nykjøbing. Foruden den tidligere heri Avisen omtalte Fest af Sognefogderne den 20de f.M. er tillige herfra Øen fremsendt en fra Falsters Bondestand underskreven Adresse til Hs. Majestæt Kongen af følgende Jndhold: Allernaadigste Konge!
Lolland-Falsters Stifts-Tidende, 1838-07-01
Deres Majestæts trohengivne Undersaatter af Bondestanden paa Falster, nærmer sig i Dag Deres Majestæts Trone, for allerunderdanigst at tolke de glade Følelser, der besjælle vor Stand paa denne høitidelige Dag, da deres Majestæt for 50 Aar Bar siden, ved Forordning af 20de Juni 1788, gav os borgerlig Tilværelse og udførte os fra Trældommens til Frihedens Land. Ja Held vor Stand. Da Forsynet gav os Deres Majestæt, da oprandt for vor Stand en lys og herlig Morgen, Deres Majestæt opreiste det nedbrudte Frihedstempel, som vort Fødelands store Konge Frederik IV, (ved hvis Grav vore Forfædre saa ofte have maattet fælde Taarer) havde opbygget. Men nu skal hverken List eller Vold nogensinde meere kunne omstyrte denne herlige Bygning; thi deres Majestæt har sat den under Oplysningens Varetægt. Ja allernaadigste Konge! De saae vore Forfædres Trængsler, De hørte deres Raab om Redning, De sønderknuste vore Slavelænker, de skjændigste af alle Lænker, der uden Skyld og Brøde nogensinde have været paalistet et frit Folk. Fordenne Kongelige Daad tilsværge vi i Dag Deres Majestæt evig Troskab og Hengivenhed. Allerunderdanigst Falsters Bondestand.
Lolland-Falsters Stifts-Tidende, 1838-07-01
Det har derpaa behaget Hs. Majestæt Kongen under 26de dennes at paalægge Stiftamtmanden, Kammerherre v. Jessen at bevidne Bønderne Allerhøistsammes Velbehag med den fremsendte Adresse.
Lolland-Falsters Stifts-Tidende, 1838-07-01
Nykjøbings Skibsliste, fra 23de til 30te Juni 1838. Jndklarerede: Skipper M. Harrison af og fra Svendborg med Tobaksblade; P. Cronborg af Nyhavn, fra Halmstad med Trælast; C. J. Bantrup af Marstal, fra Kiel med Flasker og Ost; P. C. Friis af og fra Dragøe, baglastet; E. S. Gram af Nykjøbing, fra Præstøe med Kalksteen; N. H. Christensen af Marstal, fra Kiøbenhavn med Stykgods; C. Cortzen af Aalborg, fra Kjøbenhavn, baglastet; L. P. Hult, af og fra Malmøe med Transitgods; P. Ambrosius af og fra Kjøbenhavn med Stykgods. Udklarerede, Skipper J. Hansen af Marstal, til Præstøe, baglastet; C. Nielsen af Hon, til Aalborg, baglastet; M. Harrison af og til Svendborg med Brænde; P. C. Friis af Dragøe, til Kjøbenhavn med Brænde; M. C. Wølffel af og til Flensborg med Hørfrøe og Skind; P. Cronberg af Nyhavn, til Sverrig med Korn; P. Ambrosius af og til Kjøbenhavn med Brænde; L. P. Hulth af Malmøe, til Finland, med Transitvarer og Kornvarer; C. J. Bantrup af Marstal, til Kiel med Aske.
Lolland-Falsters Stifts-Tidende, 1838-07-01
Bekjendtgjørelser. S. Salomonsen fra Kjøbenhavn der med kongelig allernaadigst Tilladelse giver Underviisning i den, efter den ny opfundne Methode, arithmetiske Tilskjæring, og Maaltagning af alle Slags Dameklæder, saasom Kjoler, Kraver, Kaaber og Pelleriner, er paa sin Gjennemreise ankommet her til Byen og vil opholde sig her 3 a 4 Dage, for om nogen af de ærede Damer skulde ønske hans Underviisning Denne kan gives saavel hjemme i hans Logie som ude af Huset. Det Hele kan læres i 2 a 3 Timer. Methoden er saaledes beskaffen, at enhver kan lære den, uden at kunne Skræddersyning. Betalingen er 2 Rigsbankdaler for Enkelte, naar derimod 3 eller 4 Damer forene sig, da er den billigere. Overse 100 anbefalende Attester haves fra dem, som alt paa flere Steder ere underviste af ham. De kobberstukne TilskjæringsTabeller med Forklaring i det danske og tydske Sprog overlades de underviste Damer uden Betaling. Hans Logis er hos Hr. Værtshuusholder Hansen i Langgaden. Nykiøbing den 30te Juni 1838. At jeg har etableret mig her i Byen som Grovsmedmester tillader jeg mig at bekjendtgjøre for Byens og Omegnens Beboere, der ville forunde mig deres Søgning; godt Arbeide, reel og billig Behandling forsikkres. Nyekjøbing den 1ste Julii 1838. P. Juul.
Lolland-Falsters Stifts-Tidende, 1838-07-01
Hos mig kan strax erholdes tilkjøbs en nybeslagen Fjellevogn med Jernaxler og Trin, samt en ny Skruestikke vog 1 1/2 Lpd., hvorpaa er Ambolt og Sinke. P. Juul. Paa denne Tidendes Comptoir faaes for 8 s.
Lolland-Falsters Stifts-Tidende, 1838-07-01
Cataloget over endeel, afdøde Regimentschirurg Holms Boe tilhørende Jnstrumenter, Bøger, Vine m. m., som sælges ved offentlig Auction i Randers den 10de Julii næstk. og følgende Dage.
Lolland-Falsters Stifts-Tidende, 1838-07-01
Mousserende Ligneur Den Waagepetersenske Kongl. Hof-Viinhandel, 79, store Strandstræde i Kiöbenhavn. Denne mousserende Drik, som om Sommeren og ved Soireer i Paris er bleven en næsten uundværlig Nydelse, formedelst sin forfriskende og tillige sunde Egenskab, maa altid holdes liggende paa Siden i en kislig Kielder. Den nydes paa samme Maade som Champagne Viin, og naar man aabner Bouteillen, maa det skee med samme Omsorg, som man anvender, ved at aabne en Flaske Champagne. pr. Complant. pr. Bouteille. Linueur Drangende monsseur . . 2 Mk. - Sk. de Shrupp mousseur . . . . . 2 Mk. 8 Sk. Det mindste Partie som udleveres er 6 Bouteiller. Den forsendes i Kister til 6 a 12 Bouteiller og denne Emballage betales aparte, nemlig: Kister a 12 Bouteiller. . . . . . 3 Mk. 8 Sk. . . . . . . 2 Mk. 8 Sk. & en ledig Boweille . . . . . . . . . . . 12 Sk. men godtgjöres ved Tilbagelevering af samme; vel at mærke af samme Slags Bouteiller som bekommet.
Lolland-Falsters Stifts-Tidende, 1838-07-01
Attest fra Stadsphysicus. om dette Produets Nytte og Uskadelighed. Efter at have prøvet og undersøgt, den af Hr. Hofagent Waagepetersen, til Salg blandt Publicum udbragte Mousserende Liqueur, kan jeg efter Opfordring bevidne, at denne Drik i det Hele er meget behagelig og sund, i det den forener en mild Limonades kjölende Egenskaber, med de oplivende, som Champagne Vinen har tilfælleds med Sodavand og deslige, og som skyldes den indeholdte kulsure Luft, saa at den i forskjellige Sygdomstilfælde vil være særdeles anbefalelig. B. Hoppe, Stadsphysicus.
Lolland-Falsters Stifts-Tidende, 1838-07-01
Auctioner. Jfølge Requisition af vedkommende Udlægshaver, bliver den Brændeviinsbrænder Goth tilhørende Gaard, Matr. . 64 paa denne Byes Søndergade, med Tilliggende, opbuden til Salg, deels samlet, og deels separat, ved 3de Auctioner, af hvilke de 2de første afholdes paa mit Contoir, og den 3die i Gaarden selv, Tirsdagen den 17de og 31te Juli, samt 14de August dette Aar, hver Dags Formiddag Kl. 11. Gaarden bestaaer af et Forhuus paa 21 Fag, hvori en Beboelsesleilighed, og et complet Brændeviinsbrænderie, et Sidehuus paa 8 Fag, og et Baghuus paa 5 Fag, Alt Muur og Bindingsværk med Tegltag, hvortil hører en rummelig Gaardsplads, en Have paa circa 2 Skpr. Land, og en Jordlod paa circa 3 1/2 Tønde Land. Den er særdeles beqvemt beliggende, og indrettet for Handel i Forening med Brændeviinsbrænden. Conditionerne ere forinden 1ste Auction til Eftersyn paa mit Contoir. By- og Herredscontoiret i Saxkjøbing den 24de Juni Ravnkilde.
Lolland-Falsters Stifts-Tidende, 1838-07-01
Mandagen den 9de, 16de og 23de Juli d. A. Formiddag Kl. 11, afholdes Auction paa Raadstuen her i Byen over det Stervboet efter afdøde Kiøbmand Jver Nielsen og ligeledes afdøde Hustrue tilhørende og i Bredgade her i Byen under i 175 beliggende Huus med Tilliggende. Hvilket herved bekiendtgiøres. Nakskov den 24 Juni 1838. Hammerich.
Lolland-Falsters Stifts-Tidende, 1838-07-01
Mandagen den 9de, 16de og 23de Juli d. A. Formiddag Kl. 11 1/2 afholdes Auction paa Raadstuen her i Byen over det Stervboet efter afdøde Kiøbmand Jver Nielsen og ligeledes afdøde Hustrue tilhørende og i Bredgade her i Byen under 143 Litr. og e beliggende Sted med Tilliggende. Hvilket herved bekiendtgiøres. Nakskov den 24 Juni 1838. Hammerich.
Lolland-Falsters Stifts-Tidende, 1838-07-01
Mandagen den 9de, 16de og 23de Juli d. A., Formid middag Kl. 11 1/2, afholdes Auction paa Raadstuen her i Byen over den Stervboet efter afdøde Kiøbmand Jver Nielsen og ligeledes afdøde Hustrue tilhørende og paa Madeskov beliggende Jordlod stor 2 Tde. Land. Hvilket herved bekiendtgiøres. Nakskov den 24 Juni 1838. Hammerich.
Lolland-Falsters Stifts-Tidende, 1838-07-01
Mandagen den 9de, 16de og 23de Juli d. A., Formiddag Kl. 11 3/4, afholdes Auction paa Raadstuen her i Byen over den Stervboet efter afdøde Kiøbmand Jver Nielsen og ligeledes afdøde Hustrue tilhørende og i Byens Stormark beliggende Jordlod stor 4 3/4 Tde. Land. Hvilket herved bekiendtgiøres. Hammerich. Nakskov den 24 Juni 1838. Jndkaldelse.
Lolland-Falsters Stifts-Tidende, 1838-07-01
Creditorerne i afdøde Gaardmand Hans Ebbes Boe i Udstolpe, indkaldes herved med 12 Ugers Varsel, til at anmelde og beviisliggjøre deres Krav for Undertegnede, Cancellieraad og Birkedommer, som committeret Skifteforvalter i Grevskabet Hardenberg Reventlows østre District.
Lolland-Falsters Stifts-Tidende, 1838-07-01
En Skiftesamling Boet vedkommende, afholdes i Tingstuen paa Hardenberg Tirsdagen den 7de August d. A. Kl. 11 Formiddag, hvor Creditorerne ønskes at give Møde, for at bestemme dem og Enken mulig vedbliver Fæstegaarden. Birkekontoiret paa Baroniet Guldborgland, den 22 Junii Trap. Redigeret, forlagt og udgivet af C. F. Tidemand, Procurator. Trykt i W. Laubs Officin i Nykjøbing.
Lolland-Falsters Stifts-Tidende, 1838-07-03
Lollands Falsters Ef Tidende. Tirsdagen den 5 Juli. No 73.
Lolland-Falsters Stifts-Tidende, 1838-07-03
Udenlandske Nyheder. England. Uagtet Toriernes Modstand er den irske Corporations- eller Municipalbill bleven læst 3die Gang i Underhuset og dens Læsning antaget med en Majoritet af 35 Stemmer. Skjøndt alle Toriernes Anførere atter ved denne Leilighed lode sig høre, indeholdt deres Taler dog aldeles intet Nyt og det hele mærkelige ved Sagen var, næst Resultatet, at Hr. Baring Wall, som med faa Afbrydelser har været Parlamentsmedlem siden 1818, og stedse har stemt med Torierne, denne Gang gik over paa Ministrenes Partie, og erklærede Grunden hertil at være, at Ministrene i denne Sag vare aldeles conservative. Med Hensyn til den oftere omtalte Valgeensus bemærkede han, at ligesom han ikke kunde indsee at det vilde medføre Fare at den ikke blev fastsat til den Sum Torierne vilde have det, saaledes meente han det ikke var at ove Retfærdighed at gjøre Census meget høi i et saa fattigt Land som Jrland, men var der overhovedet Fare og Vildfarelse paa nogen af Siderne, saa vilde han i dette Tilfælde hellere feile med de Frisindede. – J Anledning af Dronningens Kronning vil og en Udnævnelse af Pairs finde Sted, men om den vil have nogen egentlig politisk Betydning er uvist. – Fra Canada har man ikke senere havt Efterretninger.
Lolland-Falsters Stifts-Tidende, 1838-07-03
Frankrig. Lieutenant Laitys Arrestering og forestaaende Proces har ganske afbrudt den almindelige Stilhed, og Politiet er i den meest udbredte Bevægelse medens Journalerne forgiæves anstrænge sig for at udfinde Grundene til hele dette Optrin, der af saare Mange ansees for en af Ministrene improviseret Commedie. For at forøge Ministrenes Forlegenhed skal der ved de hos flere Personer foretagne Huusundersøgelser være funden Beviser for at Ludvig Napoleon er den egentlige Forfatter af den paagjældende Brochure og Laity blot dens ansvarhavende Udgiver. Pairskammeret skal være meget misfornøiet med Sagen og endeel Pairer skulle have besluttet at stemme for Kammerets Jncompetence i denne Sag, og derved om muligen bringe Regjeringen i Fremtiden til mere at bruge de ordinaire Retter i disse Sager. – Fra Mexico har man endnu kun meget ubestemte Efterretninger, hvorefter den franske Eskadre skulde have bombarderet og indtaget Fæstningen St. Juan d'Ullog. J at skildre Mexicanernes kraftløse Forbittrelse ere alle enige, og da der saaledes aldeles ikke kan være Tanke om nogen Modstand fra deres Side, venter man at Freden snart vil blive gjenoprettet.
Lolland-Falsters Stifts-Tidende, 1838-07-03
Belgien. Med de Luxemburgiske Anliggender er det nu for Tiden atter ganske stille og hvad man hører og dem er kun løse Rygter, og medens saaledes nogle mene, at det skal være lykkedes Kong Leopold at stemme saavel England som Frankrig, gunstigere for hans Anskuelser, paastaae Andre, at det skal være ganske overladt til Preussen at decidere i Striden mellem Holland og Belgien.
Lolland-Falsters Stifts-Tidende, 1838-07-03
Spanien. De Generalerne Elio og Zariategny overgangne Dødsdomme har Prætendenten, forandret til Afskedigelse af hans Tjeneste og Forviisning til et bestemt Sted. Lord Hay der commanderer de engelske Skibe ved den spanske Kyst har havt en Samtale med Munagorri, hvori denne har erklæret at han kun vil forsvare sit Fødelands fueros og det saavel mod Christinerne som mod Carlisterne. Hans Hielpekilder ere ingenlunde ringe og man troer, at han staaer i nøie Forbindelse med een eller anden udmærket Hærfører.
Lolland-Falsters Stifts-Tidende, 1838-07-03
Portugal. J Lissabon har atter været et Oprør. Da Folket nemlig ved en Procession saae den forhadte Silva Carvalho blandt dem, der nyde Dronningens Tillid, begyndte det først at ledsage Dronningens og Kongens Vogne med Skjældsord, og endelig angreb det Silva Carvalho, hvem dog en 810 Nationalgardister frelste. Flere Batailloner af Nationalgarden skal som en Følge af denne Begivenhed opløses og man frygter derfor nye Uroligheder.
Lolland-Falsters Stifts-Tidende, 1838-07-03
Tydskland. J Preussen begynder man atter at tale om at Cholera har viist sig, og man mener at denne Sygdom for en Deel tilskrives den Omstændighed at Luftens Electricitet ikke kommer til at udvikle sig, da atter iaar kun meget faa Lynglimt ledsage Tordenregnskyllene. - Efter Conradis og Syndicus Lang's Forslag har det andet Kammer af de hannoverske Stænder taget følgende Beslutning: "Stænderne ville raadslaae over den Forfatning, som Kongen har forelagt dem, hvorhos de dog ere af den Mening, at derved den Forfatning, som lovlig bestod ved Hs. Maj. Kongens Regjerings Tiltrædelse, ikke paa anden Maade kan ophæves eller forandres end naar den ved Stats grundloven grundede Repræsentation samt Provindsialstænderne dertil meddeele deres Samtykke. Da Præsidenten nægtede at sætte dette Andragende under Afstemning og endog gik bort tilligemed den kongelige Commissarius, fandt Afstemningen Sted, under Vicepræsidenten Dr. Langs Præsidio.
Lolland-Falsters Stifts-Tidende, 1838-07-03
Fædrelandet. J Mødet den 12te Juni oplæste Assessor With, et Forslag om Foreningen af begge de danske Provindsialstænder-Forsamlinger, ved hvis Motivering han for største Deelen henholdt til det af Assessor Algreen-Ussing om denne Gjenstand udgivne Skrift, skjøndt han derhos erklærede at ville være fremkommen med Forslaget, selv om Ussing ikke offentlig havde fremsat det. Commissarius søgte i et vidtløftigt Foredrag at gjendrive Proponentens Mening om Hensigtsmæssigheden af den foreslaaede Forening og bemærkede derfor foreløbig, at det maatte ansees udenfor Stændernes Competence at petitionere om den paagjældende Forandring, der ikke gik ud paa mindre end en Tilintetgjørelse af Stændernes Grundvæsen. Efterat Commissarius derhos havde yttret, at det formeentlig var upassende, saa kort efterat Kongen havde givet Folket den store og kostelige Gave, hvorfor Stænderinstitutionen ansees, at petitionere og Foreningen, da den gik ud paa at Jnstitutionen skulde faae en større Jndflydelse og blive meere bindende for Regjeringen, gik han over til at vise Hensigtsmæssigheden af den bestaaende Adskillelse. Stiftsprovst Hald, som derefter tog Ordet, yttrede, at dersom nogen Sag var udsat for at staae eller falde ved Partie=Hensyn, da var det denne, og han vilde derfor strax møde de eensidige Hensyn, for at de ikke senere skulde gjøre sig gjældende, samt at han havde Mod til at modsige en Mening, der allerede er gjennem Pressen saaledes omtalt, anbefalet, anpriist at det formeentlig vil blive anseet for et politisk Kjætterie ikke at hylde den. J sit øvrige Foredrag søgte Taleren derpaa omstændeligen at gjendrive de af Ussing anførte Grunde for Foreningen, og kom endelig til det Resultat, at denne ikke for Tiden var hensigtsmæssig, hvorhos han endnu fortalte, at han med Rolighed skulde bære den Haan og Spot, der udenfor Forsamlingen vil blive ham og hver den til Deel, der ikke beiler til Pressens Gunst. For en Nedsættelse af en Committee stemte imidlertid Taleren. Stiftamtmand Rosenørn og Biskop Øllgaard modsatte sig saavel hele Forslaget som Nedsættelsen af en Committee, der derimod fandt Forsvarere i Oberst Broch, Auditeur Roulund og Justitsraad Fleischer, hvorefter det med 30 Stemmer mod 20 blev bestemt at Forslaget skulde prøves af en Committee. Efterat derpaa Oberst Brock, havde oplæst et Forslag om nogle Forandringer i Frd. 28de Mai 1831 og 15de Mai 1834, som med 35 Stemmer mod 15 blev forkastet, udnævntes til ovennævnte Committe Stiftamtmand Rosenørn, Kammerjunker Mylius, Etatsraad Brink=Seidelin, Stiftsprovst Hald og Justitsraad Fieldstrup.
Lolland-Falsters Stifts-Tidende, 1838-07-03
Paa Møen blev den 20de Juni feiret i den yndige en lille Miil fra Stege beliggende UlfshaleSkov efter foregaaende Jndbydelse fra Borgere i Byen til Omegnens Bønder. Dandsepladsen var festlig oplyst med Begkrandse og Blaalys, lige som der af og til kastedes Raketter i Luften og i Baggrunden var et Transparent, hvorpaa Kongensbirllant oplyste Navnetræk saaes omvunden med Egekrandse. Kongens Skaal udbragtes af Kammerraad Paulsen, som med passende Ord udviklede Dagens Betydning og derved da ogsaa ydede Bernstorffs, Reventlows og Colbjørnsens hædrende Navne den Tak, hvortil disse store Bondevenner især paa denne Dag havde saa retfærdigt Krav. Derpaa udbragtes Skaaler for Bondestanden, for Stege Borgerskab for Handel og Søfart. Beretningen om denne Fest slutter med det Ønske, at alle de, der beherskes af en feig og sygelig Mistillid til slige Folkeforsamlinger, eller som ere lave og egennyttige nok til at affectere en saadan Mistro, ret ofte maatte kunne overvære slige Sammenkomster, for der at blive helbredede for en saa latterlig, saa krænkende, saa skadelig Frygt, eller see det sidste Paaskud til at foregive en saadan, i deres Hænder smelte sammen til et tomt Jntet.
Lolland-Falsters Stifts-Tidende, 1838-07-03
J Trykkefrihedsselskabet blev forleden oplæst et Udmeldelsesbrev fra et Medlem (Rygtet siger i Helsingøer, hvis motiverede Deel lyder saaledes: "Da jeg finder, at Selskabet for Trykkefrihedens rette Brug i længere Tid er gaaet udenfor dets oprindelige opgivne Formaal og synes at have antaget Caracteer af et politisk Selskab, finder jeg det ikke stemmende med den af mig aflagte Embedseed at vedblive at være Medlem af Selskabet.
Lolland-Falsters Stifts-Tidende, 1838-07-03
Helsingøers Avis tilføier i Anledning heraf: Særlinge støder man vel paa her som i enhver anden Bye, men slig Senstbilitet, saadant Koketterie med Embedseeden, vide vi ikke, hvem vi skulle tiltroe i vort Samfund.
Lolland-Falsters Stifts-Tidende, 1838-07-03
Efter langvarige smertelige Lidelser paa et flere Maaneders Sygeleie bortkaldtes den 25de f.M. herfra til et bedre Liv en af vore meest agtede og elskede Medborgere, Stiftsbogtrykker N. P. Dous, 49 1/2 Aar gl. Hans lyse Aand, hans ægte Humanitet, hans ubestikkelige Retskaffenhed erhvervede ham her i Livet Alles Agtelse og Venskab, og sikkrer ham nu et hædret Minde. (V. S.)
Lolland-Falsters Stifts-Tidende, 1838-07-03
Kjøbenhavnsposten beretter, at Uhrmager Pagh (bekjendt for sin Mordbrandssag) er bleven sat under Politiets specielle Tilsyn i Forbindelse med de andre mistænkelige Personer, idet det er blevet ham betydet, at han hver Mandag skal indfinde sig paa Politiekammeret for at aflægge Regnskab for, hvad han har at leve af, hvis han ikke i Mangel af denne Befalings prompte Opfyldelse, vil udsætte sig for at blive tiltalt og anseet i Overeensstemmelse med Anordningerne om Løsgængerie. Pagh er, som bekjendt, medens hans Sag stod for Lands-Over- samt Hof- og Stadsretten, gaaet Fallit og hans Boe overgivet, til Concursbehandling.
Lolland-Falsters Stifts-Tidende, 1838-07-03
J en af Fyens Kjøbstæder har for nylig tildraget sig en Begivenhed af en saadan Natur, at den, ihvorvel de Paagieldende befandtes skyldige, dog ikke lidet har bidraget til at forværre den slette Stemning, som allerede i Forveien herskede imod Toldpersonalets, som det synes, ofte smaalige Embedsiver. For nogle Aftener siden bleve to agtbare, Damer omtrent Kl. 12 attraperede paa Landeveien tæt udenfor en af Byens Porte af to patrouillerende Toldbetiente, og af disse fulgte til Porten, hvor en tredie Betient stødte til og hvor man opfordrede dem til at lade sig visitere. Da Damerne undsloge sig derfor og vilde fortsætte deres Gang, bleve de af Betientene nødte ind i Acciseboden, hvor de holdtes indespærrede, indtil en af Betjentene, ved at befale i Kongens Navn og i Kraft at sit Toldskildt, fik en i Nærheden boende Accoucheuse bevæget til at udføre Visitationen. Denne skeete derpaa i Acciseboden, som Betientene knap nok vilde rømme under Forretningen. Nogle Silketorklæder, Baand m. m. var Frugten af denne famøse Confiskations-Sag. (Th. Av.)
Lolland-Falsters Stifts-Tidende, 1838-07-03
Ved Klasselotteriets tredie Klasses Trækning den 25de f. M. blev, følgende Bagtal udtrukne: 374381388396. Den høieste Gevinst, 5000 Rbd., faldt paa Amben 58210; 1 Gevinst paa 2000 Rbd. paa Amben 47360; 8 Gevinster, hver paa 1000 Rbd., paa Amberne 71137, 25-166, 13–374, 9-216, 96313, 9-240, 78258 og J Kjøbenhavnsposten takker Sognefoged Søren Pedersen i Lyngby de agtede Mænd udenfor Bondestanden som paa en saa hædrende Maade deeltoge i Bondefesten paa Bellevne den 20de f. M. Under 9de f. M. har det behaget Hans Majestæt Kongen indtil videre, paa derom indgivne Andragender, at eftergive den ved Frd. af 1ste Oct. 1802 og 11te Novbr. 1809 paabudne Extraafgivt ved Udførselen af Kartofler til fremmed Sted, dog under de ved Pl. af 3 Novbr. 1819 befalede nærmere Bestemmelser ved Kornvarers afgivtsfrie Udførsel.